ddrg/super_eurlex huggingface dataset:
(1)

Aluslepingu artikliga 191 on liidule ja liikmesriikidele seatud ülesandeks tagada, et liidu keskkonnapoliitika aitab kaasa keskkonna säilitamisele, kaitsmisele ja selle kvaliteedi parandamisele, ning artikli eesmärk on tagada keskkonnakaitse kõrge tase.
(43)

Tuletatakse meelde, et Euroopa Parlamendi ja nõukogu direktiivi 2014/23/EL (29) artikliga 16 nähakse ette erand nimetatud direktiivi kohaldamisest hankija väljastatud kontsessioonide puhul, kui liikmesriigis, kus kontsessiooni täidetakse, on vastavalt direktiivi 2014/25/EL artiklile 35 tuvastatud, et kontsessiooniga hõlmatud tegevus on otse avatud konkurentsile kooskõlas direktiivi 2014/25/EL artikliga 34. Kuna järeldati, et elektri tootmise ja hulgimüügi tegevus on konkurentsile avatud, vabastatakse nende tegevuste täitmise võimaldamiseks sõlmitud kontsessioonilepingud Madalmaades direktiivi 2014/23/EL kohaldamisalast.
(1)

Nõukogu volitas 25. septembril 2014 komisjoni alustama läbirääkimisi Ameerika Ühendriikidega, et muuta Ameerika Ühendriikide ja Euroopa Ühenduse vahelist tsiviillennunduse ohutuse reguleerimise alase koostöö lepingut (1) (edaspidi „leping“), mis jõustus 1. mail 2011. Läbirääkimised viidi e-kirjavahetuse teel edukalt lõpule ja mõlemad pealäbirääkijad märkisid, et on läbiräägitud tekstis kokkuleppele jõudnud.
(3)

Komisjon algatas Hiina RV suhtes läbivaatamise pärast taotlust, mille 25. juulil 2016 esitas Hebei Yulong Casting Co., Ltd (edaspidi „taotluse esitaja“), kes on teatavate tempermalmist valatud keermestatud toruliitmike Hiina eksportiv tootja. Taotluse esitaja taotles läbivaatamist, et tehtaks kindlaks, kas rakendusmäärusega (EL) nr 430/2013 reguleeritavate toodete hulgast tuleks jätta välja standardi DIN 28601 kohaste keermetega surveliitmike põhidetailid ja ristikujulised liitmikud, millel on keskel kaks keermestamata läbivat auku (edaspidi „tooted, mis võidakse välja jätta“). Kuna meetmed kehtivad ka Taist pärit impordi suhtes, otsustas komisjon omal algatusel läbi vaadata ka asjaomase Taist pärit impordi. Taotlus sisaldas piisavat tõendusmaterjali, mis õigustas läbivaatamise alustamist.
(9)

Nimetatud meetmed ei lähe kaugemale, kui on vajalik, et saavutada taotletav eesmärk, st kaitsta teabe saamise õigust ja tagada avalikkusele laialdane juurdepääs ühiskonnas väga tähtsate sündmuste teleülekannetele. Järelduses võetakse arvesse kõnealuste sündmuste teleülekannete meetodeid, kvalifitseeruva ringhäälinguorganisatsiooni määratlust, kõrgema kohtu rolli meetmete rakendamise käigus tekkivate vaidluste lahendamisel ja asjaolu, et loetellu lisamine ei tohiks eeldatavasti avaldada mingit mõju olemasolevatele ülekandeõigusi käsitlevatele lepingutele. Seega võib järeldada, et mõju, mis avaldub Euroopa põhiõiguste harta artiklis 17 sätestatud õigusele omandile, ei ole ulatuslikum kui mõju, mis on olemuslikult seotud sündmuste lisamisega direktiivi 2010/13/EL artikli 14 lõikes 1 sätestatud loetellu.
(2)

Nõukogu määruses (EÜ) nr 168/2007 (1) on sätestatud, et kandidaatriikidel on võimalik osaleda Euroopa Liidu Põhiõiguste Ameti (edaspidi „amet“) töös vaatlejatena.
(74)

Et Århusi lennujaam kuulub riigile, on sellel ilmselgelt juurdepääs riigi vahenditele. Seepärast ei ole vaja kindlaks teha, kui palju on äriühing saanud riigiabi minevikus. Igal juhul käsitleti 1999. aasta lepingute sõlmimise ajal 1994. aasta lennundussuunistes lennujaamade ja nende taristu riigipoolset rahastamist majanduspoliitika üldmeetmena, mida ei saa kontrollida aluslepingu riigiabieeskirjadega. Oma 12. detsembri 2000. aasta otsuses juhtumi Aéroports de Paris kohta (7) leidis üldkohus, et see tõlgendus ei ole õige ja et lennujaama käitamine kujutab endast majandustegevust. Enne Aéroports de Paris' juhtumi otsust võisid ametiasutused olla õiguspäraselt seisukohal, et lennujaamade riiklik rahastamine ei kujutanud endast riigiabi. Enne seaduse sellist täpsustamist valitsenud ebamäärasuse tõttu ei saa enam seada riigiabieeskirjade alusel kahtluse alla finantsmeetmeid, mis võeti enne otsuse langetamist.
(1)

3. mail 2017 võttis Belgia vastavalt määruse (EL) nr 528/2012 artikli 55 lõike 1 esimesele lõigule vastu otsuse lubada kuni 31. oktoobrini 2017 teha Flandria piirkonnas turul kättesaadavaks biotsiidid VectoMax G ja Aqua-K-Othrine ning kasutada neid, et tõrjuda perekonda Aedes kuuluvate sääskede vastseid ja täiskasvanud invasiivseid eksootilisi sääski (edaspidi „sääsed“) ning iga uut sääsepopulatsiooni, mis on avastatud Flandria piirkonnas eksootiliste sääskede seire projektiga, mida tuntakse Belgias nimetuse „MEMO“ all. Vastavalt kõnealuse määruse artikli 55 lõike 1 teisele lõigule teavitas Belgia viivitamata komisjoni ja teisi liikmesriike kõnealusest meetmest ja selle põhjendusest.
(4)

Lennunduse lisamine Šveitsi HKSi on oluline Šveitsi HKSi sidumiseks liidu HKSiga. Kuna Šveitsi HKS veel lennundust ei hõlma, töötab Šveitsi Konföderatsioon välja õigusnormid, et laiendada Šveitsi HKSi lennundusele. Leping ei tohiks jõustuda enne nimetatud õigusnormide kehtestamist ja enne kui lepingu I lisa B osa on muudetud nii, et selles on osutatud nimetatud õigusnormidele,
(3)

Otsusega 2000/258/EÜ on Prantsusmaal Nancys asuv asutus Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhususe seireks kasutatavate seroloogiliste testide standardimiseks vajalike kriteeriumide kehtestamise eest vastutavaks eriuurimisinstituudiks. AFSSA on nüüd liidetud asutusega Agence nationale de sécurité sanitaire de l'alimentation, de l'environnement et du travail (ANSES) Prantsusmaal.
(2)

Tuleks välja töötada näidised A- ja B-raamatupidamisarvestuse igakuiste aruannete edastamiseks, et sellise raamatupidamisarvestuse kohta oleks võimalik koostada struktureeritud aruandeid. Tuleb selgitada, et „sissenõutud summad“ kajastavad liikmesriikide täidetud rahalisi kohustusi teha kättesaadavaks traditsioonilised omavahendid ja mitte ainult makseid, mis liikmesriigid on saanud ettevõtjatelt, kes peavad tasuma tollimaksu. „Sissenõutud summad“ peaksid seetõttu sõnaselgelt hõlmama summasid, mis on tehtud ELi eelarve jaoks kättesaadavaks, sest loobumine nende sissenõudmisest võlgnikelt tuleneb liikmesriikide haldusvigadest või liikmesriikide hooletusest summade sissenõudmisel. Aruannetes tuleks esitada lisateavet, et suurendada nende selgust ja läbipaistvust.
(4)

Selleks et EURESe võrgustiku tulemuslikkust põhjalikult mõõta ja võimaldada optimaalselt hinnata selle toimimist, peaks raamistik sisaldama lisaks määruse (EL) 2016/589 artikli 32 lõikes 1 osutatud individuaalsetele töötajatele ja tööandjatele tugiteenuste pakkumist hõlmavale kolmele mõõtmele (teave ja suunised, tööhõivealane tulemuslikkus ja klientide rahulolu) kahte täiendavat mõõdet. Need kaks EURESe tegevuse täiendavat mõõdet on pakutav horisontaalne tugi, näiteks koolitus, ning teabevahetuse, koostöö ja teavitusega seotud tegevus, näiteks värbamisüritused ja jõupingutused, et tagada tööturuga seonduva teabe läbipaistvus. Kõnealuse kahe täiendava mõõtme integreerimine EURESe tulemuslikkuse mõõtmise süsteemi võimaldab käsitleda mitut määrusega (EL) 2016/589 teabele esitatavat nõuet ning see ühtlustab EURESe tulemuslikkuse mõõtmise süsteemi muude samas määruses täpsustatud aruandlusmehhanismidega. Seega maksimeerib see võimalikku kasu EURESe võrgustiku jaoks ja võib samal ajal aidata vähendada liikmesriikide aruandluskoormust.
(56)

Pärast seda, kui komisjon on tõendanud, et riigi meede on esmapilgul valikuline, sest see diskrimineerib ettevõtjaid, kes tegutsevad võrreldavas faktilises ja õiguslikus olukorras, pidades silmas võrdlussüsteemi, siis peab liikmesriik esitama põhjenduse, mis põhineb selle süsteemi olemusel või üldisel ülesehitusel. Võrdlussüsteemist erandit tegev meede ei ole valikuline, kui seda õigustab süsteemi olemus või üldine ülesehitus. See on nii juhul, kui valikuline kohtlemine tuleneb sisemistest mehhanismidest, mis on vajalikud süsteemi toimimiseks ja tõhususeks (29).
(5)

Võttes arvesse, et lepinguosalised on nii liit ja kui ka liikmesriigid, on oluline nende tihe koostöö. Tiheda koostöö ja välistegevuse ühtsuse tagamiseks ühiskomitees ning ilma et see piiraks aluslepingute, eelkõige Euroopa Liidu lepingu artikli 16 lõike 1 ja ELi toimimise lepingu artikli 218 lõike 9 kohaldamist, peaks ühiskomitees liidu ja liikmesriikide nimel võetavate seisukohtade kooskõlastamine küsimustes, mis kuuluvad nii liidu kui ka liikmesriikide pädevusse, toimuma enne iga ühiskomitee koosolekut, kus sellist küsimust käsitletakse.
(120)

Komisjon märgib, et suute- ja innovatsioonifondi 425 miljoni naelasest mahust antakse eelkõige umbes neli suurt toetust, mis üheskoos moodustavad 330 miljonit naela. On teada, et nelja juhtiva Ühendkuningriigi VKEdele suunatud pangandusturul tegutseva panga (64) ja konkureerivate ettevõtjate turuosade vahe on väga suur. Lisaks on konkureerivate ettevõtjate hulgas suured erinevused VKEdele suunatud pangandusteenuseid juba pakkuvate ettevõtjate ja alles turule tulevate ettevõtjate või piiratud tootevalikut pakkuvate ja tihti väikseimatele VKEdele keskenduvate ettevõtjate vahel. Rainbow' äriüksuse loovutamise eesmärk oli luua VKEdele ja keskmise turukapitalisatsiooniga ettevõtetele suunatud pank, mis olnuks küll väiksem neljast juhtivast VKEdele suunatud pangast, kuid siiski piisavalt suur, et nendega konkureerida. Suunates suurema osa summast neile vähestele konkureerivatele ettevõtjatele, kellel on juba olemas tugev VKEde arvelduskontode teenindamise võime, on tõenäoliselt võimalik konkurentsi turul enim mõjutada ning võib olla kindlam, et tulemuseks on ühe või mitme ettevõtja positsiooni märkimisväärne tugevnemine. See oleks samaväärsem mõjuga, mis olnuks Rainbow' äriüksuse loovutamisel, võrreldes alternatiivse paketiga, mis keskendunuks uutele turule tulijatele või pankadele, kes pakuvad VKEdele suunatud pangandustooteid üksnes piiratud valikus, keskendudes tihti vaid väikseimatele VKEdele.
(92)

Selliste finantsgarantiide põhieesmärk on tagada, et kaevandusettevõtjatel oleks piisavalt vahendeid kõrvale pandud, et katta tulevased korrastamiskulud olenemata nende rahalisest seisundist (sageli üsna kauges) tulevikus. Seega on ilmne, et juhul kui garantii summa on märkimisväärselt väiksem kui eeldatavad korrastamiskulud, esineb vähemalt suurem risk, et riigi ressursse võidakse tulevikus mõjutada. See võimalike riigi eelarve jaoks tekitatavate kulude oht on selgelt suurem kui juhul, kui garanteeritud summa oleks olnud õigesti kehtestatud kooskõlas kohaldatavate õigusaktidega, võttes nõuetekohaselt arvesse eeldatavaid korrastamiskulusid. Kui need ressursid on vajalikust märkimisväärselt väiksemad, siis tuleks lõppkokkuvõttes katta suurem osa nendest kuludest riigi ressurssidest, kui Iberpotash mis tahes põhjusel ei soovi või ei suuda seda teha. Lisaks on juhul, kui Iberpotash ei ole tulevikus võimeline tasuma korrastamiskulusid, ebatõenäoline, et Hispaania ametiasutuste väidetav võimalus arestida Iberpotashi varad toob kaasa märkimisväärseid lisaressursse, sest Iberpotashi (ja kogu ICLi kontserni) ainsad varad Hispaanias on kaaliumkarbonaadi kaevandused. Samas kui kaaliumkarbonaadi kaevandused suletakse, on nende varade väärtus kaheldav.
(7)

Võttes arvesse, et lepinguosalised on nii liit kui ka liikmesriigid, on oluline nende tihe koostöö. Tiheda koostöö ja välistegevuse ühtsuse tagamiseks ühiskomitees ning ilma et see piiraks aluslepingute, eelkõige Euroopa Liidu lepingu artikli 16 lõike 1 ja ELi toimimise lepingu artikli 218 lõike 9 kohaldamist, peaks ühiskomitees liidu ja liikmesriikide nimel võetavate seisukohtade kooskõlastamine küsimustes, mis kuuluvad nii liidu kui ka liikmesriikide pädevusse, toimuma enne iga ühiskomitee koosolekut, kus sellist küsimust käsitletakse.
(130)

Selleks, et lennujaamast A lennujaama C kaudu lennujaama B reisivat reisijat määratleda lennujaamas C ümberistumisreisijana, kasutati kolme tingimust: i) lennujaamas C viibimise kestus ei tohtinud ületada kuus tundi; ii) A ja B ei tohtinud olla üks ja seesama lennujaam; ning iii) lennud lennujaamast A lennujaama C ja lennujaamast C lennujaama B pidid olema ostetud ühe broneeringu alusel. Komisjoni arvates on kõik need kolm tingimust asjakohased ja proportsionaalsed. Punkt i tagab, et C on tõeline vahemaandumislennujaam, kus reisija sisuliselt ootab jätkulendu ja valmistub selleks, mitte aga „varjatud“ lõppsihtkoht. Seejuures on kuus tundi mõistlik ajapiirang, mis tagab, et C on tõeline vahemaandumislennujaam (40). Punkt ii tagab, et reis ei ole varjatud otselend lennujaamast A lennujaama C ja tagasi. Nagu on selgitatud allpool põhjendustes 132–134, tagatakse punktiga iii, et reis lennujaamast A lennujaama B müüakse kliendile üheainsa tervikliku teenusena.
ET Euroopa Liidu Teataja L 67/1

NÕUKOGU OTSUS (EL) 2018/343,

5. märts 2018,

Euroopa Ühenduse ja Brasiilia Liitvabariigi vahelise teadus- ja tehnoloogiakoostöö lepingu pikendamise kohta

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 teise lõigu punkti a alapunktiga v,

võttes arvesse Euroopa Komisjoni ettepanekut,

võttes arvesse Euroopa Parlamendi nõusolekut

ning arvestades järgmist:

(1) Nõukogu kiitis otsusega 2005/781/EÜ (1) heaks teadus- ja tehnoloogiakoostöö lepingu sõlmimise Euroopa Ühenduse ja Brasiilia Liitvabariigi vahel (2) (edaspidi „leping“).

(2) Lepingu artikli XII kohaselt jõustub leping kuupäeval, mil mõlemad lepinguosalised on teatanud teineteisele kirjalikult lepingu jõustumiseks vajalike sisemenetluste lõpuleviimisest. Leping kehtib esialgu viis aastat ning seda võib lepinguosaliste kokkuleppel pikendada pärast iga järgmise ajavahemiku eelviimasel aastal toimunud hindamist.

(3) Nõukogu kiitis otsusega 2012/646/EL (3) heaks kõnealuse lepingu pikendamise järgmiseks viieks aastaks.

(4) Lepinguosalised kinnitasid 14. novembril 2016 ja 5. jaanuaril 2017 toimunud kirjavahetuse teel oma huvi pikendada lepingut järgmiseks viieks aastaks.

(5) Lepingu pikendamine tuleks liidu nimel heaks kiita,

ON VASTU VÕTNUD KÄESOLEVA OTSUSE:

Artikkel 1

Liidu nimel kiidetakse heaks Euroopa Ühenduse ja Brasiilia Liitvabariigi vahelise teadus- ja tehnoloogiakoostöö lepingu pikendamine järgmiseks viieks aastaks.

Artikkel 2

Nõukogu eesistujal on õigus määrata isiku(d), kes on volitatud liidu nimel esitama Brasiilia Liitvabariigi valitsusele teate, et liit on viinud lõpule oma sisemenetlused, mis on vajalikud lepingu pikendamiseks kooskõlas lepingu artikli XII lõikega 2.

Artikkel 3

Käesolev otsus jõustub selle vastuvõtmise päeval.

Brüssel, 5. märts 2018 Nõukogu nimel eesistuja N. DIMOV

(1) Nõukogu 6. juuni 2005. aasta otsus 2005/781/EÜ Euroopa Ühenduse ja Brasiilia Liitvabariigi vahelise teadus- ja tehnoloogiakoostöö lepingu sõlmimise kohta (ELT L 295, 11.11.2005, lk 37).

(2) ELT L 295, 11.11.2005, lk 38.

(3) Nõukogu 10. oktoobri 2012. aasta otsus 2012/646/EL Euroopa Ühenduse ja Brasiilia Liitvabariigi vahelise teadus- ja tehnoloogiakoostöö lepingu pikendamise kohta (ELT L 287, 18.10.2012, lk 4).
(76)

Seoses kriteeriumiga, mis hõlmab nõuet, et abikõlblikud saavad olla ainult ettevõtted, kes tegelikult toodavad ning on kasutanud oma tootmisvõimsust viimase viie aasta jooksul enne tootmisvõimsuse sulgemist, märgib komisjon, et Prantsuse ametiasutuste esitatud teabest (30) nähtub, et abisaajad peavad abi saamiseks reaalselt tegelema tootmisega ning kasutama neile eraldatud kvoote. Piimatootmise lõpetamiseks antavat abi reguleerivad määrused ei hõlma küll ühtegi viidet suuniste punkti 144 alapunktis g nimetatud viie aasta pikkusele tähtajale, kuid seda tähtaega arvestatakse abisumma tegelikul arvutamisel, kuna, nagu on öeldud põhjenduses 43, kohaldatakse individuaalset kvooti, mille suurus on 20 % piimatootmise lõpetamise eest antava abi taotluse esitamisele eelneva viie aasta jooksul toodetud keskmisest kogusest; see annab tunnistust, et selle perioodi kestel toimus reaalne tootmine. Komisjon leiab seetõttu, et tegevuse kestusega seotud kriteerium on täidetud. Kuivõrd sektorites, mis on seotud tootmise piirangutega või kvootidega, tuleb kõiki abijuhtumeid vaadelda eraldi, rõhutab komisjon, et määruste (EÜ) nr 1788/2003 ja (EÜ) nr 1234/2007 sätted ei hõlma ühtegi viidet sellele, et osutatud viie aasta pikkust tähtaega tuleks arvestada.
(5)

Hoolimata sellest, et impordijärelevalvesüsteem katmata puiduvaba paberi suhtes tühistati, eksisteerib järelevalvesüsteem edasi ning seda võidakse katmata puiduvaba paberi impordi puhul taas kasutama hakata. Seega leiab komisjon, et asjakohane on uurimismenetlus mitte lõpetada, vaid peatada.
(1)

Belgia, Prantsusmaa, Kreeka, Iisrael, Itaalia, Norra, Portugal, Hispaania ja Ühendkuningriik on esitanud komisjonile taotluse asutada Euroopa teadusuuringute infrastruktuuri konsortsiumina Euroopa Merebioloogiliste Ressursside Keskus (EMBRC-ERIC). Eespool nimetatud riigid on kokku leppinud, et konsortsiumi EMBRC-ERIC asukohaliikmesriik on Prantsusmaa.
(303)

ELi toimimise lepingu ja Euroopa Kohtu väljakujunenud praktika kohaselt võib komisjon juhul, kui ta leiab, et abi ei ole siseturuga kokkusobiv, otsustada, et liikmesriik peab sellise abi andmise lõpetama või seda muutma (56). Samuti on Euroopa Kohus korduvalt sedastanud, et riigi kohustus tühistada abi, mida komisjon peab siseturuga kokkusobimatuks, on ette nähtud selleks, et taastada varasem olukord (57). Sellega seoses on Euroopa Kohus sedastanud, et kõnealune eesmärk on saavutatud, kui abisaaja on ebaseadusliku abina saadud summad tagasi maksnud ja seega loobunud eelistest, mis tal turul konkurentide ees olid, ja on taastatud abi andmisele eelnenud olukord (58).
(10)

Selleks et tagada meetmega taotletavate eesmärkide saavutamine, sealhulgas eelnevalt heakskiidetud erandi katkematu kohaldamine ning maksuperioodiks õiguskindluse tagamine, on asjakohane hakata käesolevat otsust kohaldama alates 1. jaanuarist 2018. Kuna Taani taotles loa uuendamist 21. novembril 2017 ning jätkas oma riiklikus õiguses kehtestatud õigusliku korra kohaldamist eelnevalt heakskiidetud erandi alusel 1. jaanuarist 2018, on asjaomaste isikute õiguspärased ootused täidetud.
(3)

Avaliku konsultatsiooni (4) käigus toetas enamik sidusrühmi käimasolevate tööde prioriteetseks seadmist ja rõhutas, kui oluline on vastuvõetud võrgueeskirjade ja -suuniste nõuetekohane ja hästi kooskõlastatud rakendamine, millega on tagatud sidusrühmade struktuurne osalemine. Mõned vastajad märkisid, et tulevikus võib osutuda vajalikuks kaaluda vastuvõetud võrgueeskirjade ja -suuniste muutmist.
(5)

Võttes arvesse ühinemisakti artikli 142 lõigetes 1 ja 2 osutatud tegureid, on asjakohane täpsustada allpiirkondadeks rühmitatud haldusüksused, mis asuvad 62. paralleelist põhja pool või kõnealuse paralleeli lähialal ja mida mõjutavad võrreldavad ilmastikuolud, mis muudavad põllumajandusliku tegevuse eriti raskeks. Kõnealuste allpiirkondade asustustihedus on kuni 10 inimest/km2, kasutatava põllumajandusmaa osa omavalitsusüksuse kogupindalast on 10 % või vähem ning inimtoiduks ettenähtud kultuuride kasvatamiseks kasutatava põllumajandusmaa osa on 20 % või vähem. Eespool nimetatud piirkondades asuvad muudest allpiirkondadest ümbritsetud allpiirkonnad tuleks lisada isegi siis, kui need ei vasta samadele tingimustele.
(19)

See ei mõjuta nende isikute vabastamist laiendatud tollimaksust vastavalt määruse (EÜ) nr 88/97 artikli 7 lõikele 1, kuid nende andmeid tuleks ajakohastada. Tabel 2 TARICi lisakood Vanad andmed Muudatus 8009 MIFA-Bike GmbH Kyselhäuser Strasse 23 06526 Sangerhausen, Saksamaa Äriühingu nime ja õiguslikku vormi muudeti ja need on nüüd järgmised: Sachsenring Bike Manufaktur GmbH A571 Sprick Rowery Sp. z o.o. ul. Świerczewskiego 76 66-200 Świebodzin, Poola Äriühingu aadressi muudeti ja see on nüüd järgmine: ul. Zachodnia 76 66-200 Świebodzin, Poola C053 Firma Handlowo-Usługowo-Produkcyjna ‘Trans- Rower’ Roman Tylec Dąbie 47, 39-311 Zdziarzec, Poola Äriühingu nime ja aadressi muudeti ning need on nüüd järgmised: Trans-Rower Roman Tylec Dąbie 54d, 39-311 Zdziarzec, Poola
(7)

Amet leiab, et isegi kui lugeda avaldus määrusele (EL, Euratom) nr 1141/2014 vastavaks taotluseks, ei ole see vastuvõetav põhjusel, et vastavalt nimetatud määruse artikli 8 lõikele 1 saab Euroopa tasandi poliitilise sihtasutusena registreerimise taotluse esitada üksnes see Euroopa tasandi erakond, kellega sihtasutus on ametlikult seotud.
(3)

Võttes arvesse intellektuaalse omandi kaitse, eelkõige päritolunimetuste ja geograafiliste tähiste kaitse olulist rolli rahvusvahelises kaubanduses, kuulub muudetud Lissaboni kokkulepe liidu ühise kaubanduspoliitika valdkonda. Muudetud Lissaboni kokkulepe on konkreetselt seotud rahvusvahelise kaubandusega seetõttu, et see on peamiselt mõeldud edendama ja hõlbustama rahvusvahelist kaubandust ning sel on rahvusvahelisele kaubandusele otsene ja vahetu mõju (1). Euroopa Liidu toimimise lepingu artikli 3 lõike 1 punkti e kohaselt kuulub ühine kaubanduspoliitika liidu ainupädevusse. Sellest tulenevalt kuulub liidu ainupädevusse ka läbirääkimiste pidamine muudetud Lissaboni kokkuleppe üle.
(1)

Euroopa Parlamendi ja nõukogu määruses (EL) nr 515/2014 (1) on sätestatud, et Schengeni acquis' rakendamise, kohaldamise ja arendamisega seotud riigid osalevad välispiiride ja viisade rahastamisvahendis vastavalt kõnealusele määrusele ning et kehtestatakse nende riikide poolt rahastamisvahendisse osamaksete tasumise kord ja täiendavad eeskirjad sellise osalemise kohta, sealhulgas sätted, mis tagavad liidu finantshuvide kaitse ja Euroopa Kontrollikoja auditeerimisalased pädevused.
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 12. oktoobril 2017, et Portugal on täielikult rakendanud otsuse 2008/615/JSK 6. peatüki andmekaitset käsitlevad üldsätted.
(1)

Euroopa Ühenduse ja Maroko Kuningriigi vahelise kalandusalase partnerluslepingu (2) (edaspidi „leping“, mis on heaks kiidetud nõukogu määrusega (EÜ) nr 764/2006) (3) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja kohaldamise toimimist ning hinnata vajaduse korral ümber kalapüügivõimalused.
2.

Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp 58 MR), ning mille mõõteulatus on 0–120 millimeetrit.